เรือขนน้ำมันพุ่งเข้าชนกับเรือนาวาประทีป 111

เหตุเรือขนน้ำมันชนกับเรือนาวาประทีป 111 เป็นเหตุการณ์ที่เกิดขึ้นเมื่อวันที่ 8 มีนาคม พ.ศ. 2535 หลังที่เรือโดยสารระหว่างเกาะสีชัง-ศรีราชา ของบริษัทนาวาประทีป ชื่อเรือ "นาวาประทีป 111" ซึ่งถูกดัดแปลงเป็นเรือโดยสารสองชั้น มีขนาดคามยาว 26 เมตร สูง 5.05 เมตร และกว้าง 3.15 เมตร โดยกินน้ำลึก 1.5 เมตร กำลังนำนักท่องเที่ยวกลับจากประเพณีสักการะศาลเจ้าพ่อเขาใหญ่ บนเกาะสีชังเพื่อเดินทางกลับมายังท่าเทียบเรือเกาะลอย อำเภอศรีราชา ทั้งสิ้น 134 คน 

ระหว่างทางพบว่ามีเรือบรรทุก บี.พี.พี.9 (เรือบรรทุกน้ำมัน) กำลังแล่นเข้ามาทางกาบขวาของเรือ เรือน้ำมันได้ส่งสัญญาณเตือน เรือนาวาประทีป 111 ได้เร่งเครื่องเพื่อผ่านหน้าเรือบรรทุกน้ำมันไป แต่ไม่พ้น ทำให้เรือบรรทุกน้ำมันชนเข้ากลางลำเรือนาวาประทีป 111 ทำให้เรือฉีกขาดออกเป็นสองท่อน แต่จมลงอย่างรวดเร็ว ผู้โดยสารส่วนใหญ่ไม่ได้ใส่เสื้อชูชีพเนื่องจากมิได้มีจัดไว้ให้ในเรือ และอยู่กันแออัดภายในชั้นล่างของเรือ มีรายงานยอดผู้เสียชีวิตในเบื้องต้น 87 ราย และสรุปจำนวนผู้เสียชีวิตทั้งสิ้น 119 คน

หลังจากเหตุการณ์นี้ กรมเจ้าท่าได้สั่งให้เรือทุกลำต้องมีจำนวนเสื้อชูชีพให้เพียงต่อจำนวนผู้โดยสารในแต่ละเที่ยว 

 อ้างอิง 

หมวดหมู่:อุบัติเหตุ
หมวดหมู่:เหตุการณ์ในจังหวัดชลบุรี
หมวดหมู่:อำเภอเกาะสีชัง
หมวดหมู่:เหตุการณ์ในประเทศไทยในเดือนมีนาคม พ.ศ. 2535
หมวดหมู่:อุบัติเหตุทางทะเลใน พ.ศ. 2535
หมวดหมู่:อุบัติเหตุเรืออับปาง